text: জাতির পিতা বঙ্গবন্ধু শেখ মুজিবুর রহমানের নাতি বরিশালের সিটি কর্পোরেশন নির্বাচনে আওয়ামী লীগ মনোনীত নৌকা মার্কার মেয়র প্রার্থী সেরনিয়াবাত সাদিক আবদুল্লাহ'কে বিজয়ী করতে তার নিজ এলাকা আগৈলঝাড়ায় আওয়ামীলীগের উদ্যোগে দলীয় নেতা কর্মীদের নিয়ে মতবিনিময় সভা অনুষ্ঠিত হয়েছে।
  বুধবার সকালে উপজেলা সদরের দলীয় কার্যালয়ে উপজেলা আওয়ামী লীগ সমন্বয়ক আবু সালেহ লিটন সেরনিয়াবাতের সভাপতিত্বে নির্বাচনী মত বিনিময় সভায় বক্তব্য রাখেন জেলা আওয়ামীলীগ নেতা ও আগৈলঝাড়া উপজেলা পরিষদ চেয়ারম্যান গোলাম মোর্তুজা খান।
  সভায় আসন্ন নির্বাচনে আওয়ামীলীগ মনোনীত প্রার্থী সাদিক আবদুল্লাহকে বিজয়ী করতে স্থানীয় নেতা কর্মীদের মাধ্যমে তাদের আত্মীয়-স্বজন ও এলাকার পরিচিত ভোটারদের কাছে গিয়ে নৌকা মার্কায় ভোট প্রার্থনার আহ্বান জানান নেতৃবন্দ।
  অন্যান্যদের মধ্যে আরও বক্তব্য রাখেন বরিশাল জেলা পরিষদ সংরক্ষিত সদস্যা পেয়ারা ফারুক বখতিয়ার, উপজেলা ভাইস চেয়ারম্যান জসীম সরদার, ইউপি চেয়ারম্যান ও উপজেলা স্বেচ্ছাসেবক লীগ সভাপতি ইলিয়াস তালুকদার, যুবলীগ সাবেক সভাপতি ও চেয়ারম্যান আমিনুল ইসলাম বাবুল ভাট্টি, গৈলা ইউপি নব নির্বাচিত চেয়ারম্যান শফিকুল হোসেন টিটু, আওয়ামীলীগ নেতা আবুল বাশার হাওলাদার, আ. সাত্তার মোল্লা, উপজেলা শ্রমিকলীগ সভাপতি এ্যাডভোকেট আবুল কাশেম সরদার, উপজেলা যুবলীগ সভাপতি সাইদুল সরদার, সাধারণ সম্পাদক অনিমেষ মন্ডল, ইউনিয়ন আওয়ামী লীগ নেতা অমিও লাল চৌধুরী, হালিমুজ্জামান হালিম, এনায়েত হোসেন নান্নুু, উপজেলা ছাত্রলীগ সভাপতি মিন্টু সেরনিয়াবাত, সাধারণ সম্পাদক জাকির পাইক প্রমুখ। এসময় দলের বিভিন্ন পর্যায়ের নেতা কর্মীরা উপস্থিত ছিলেন।